Trup (časť tela)

Trup (lat. truncus) je:
 u chordátov (vrátane človeka): a) telo okrem hlavy, krku, končatín (a chvosta), t. j. hlavná časť tela obsahujúca vnútornosti, b) zriedkavo: telo okrem končatín (t.j. vrátane hlavy a krku)
u chytadlovcov, polochordátov a ostnatokožcov: metasoma
u článkonožcov: tagmy nesúce končatiny, okrem hlavy, resp. v užšom zmysle len telo bez hlavy u tých článkonožcov, kde sa telo nedelí na hlavu-hruď-zadoček, ale len na hlavu a trup 
Podobný je zriedkavý termín kmeň tela, ktorý znamená buď trup vo vyššie uvedenom význame a) alebo trup vo vyššie uvedenom význame b) (prípadne vo význame b) okrem hlavy)

Trup človeka 
Delenie trupu človeka (a podobne aj stavovcov), definovaného ako telo okrem hlavy, krku a končatín, závisí od toho ako je definované brucho (t. j. najmä či brucho zahŕňa aj dutinu malej panvy – porov. brucho (stavovce)) a od toho, či sa chrbát uvádza ako súčasť ostatných častí trupu alebo ako samostatná časť a či chrbát zahŕňa bedrá alebo nie. Podľa toho teda možno v literature nájsť takéto delenia trupu:
 hrudník (t.j. bez [horného] chrbáta; čiže hruď/prsia) – brucho (t. j. bez bedier a vrátane panvy) – chrbát (t. j. vrátane bedier)
 hrudník (t. j. vrátane [horného] chrbáta) – brucho (t. j. vrátane bedier) – panva
 hrudník (t.j. bez [horného] chrbáta) – brucho (t.j. bez bedier) – panva – chrbát (t. j. vrátane bedier)
hrudník (t.j. vrátane [horného] chrbáta) - brucho (t.j. vrátane panvy a bedier)

Poznámky

Referencie

Iné projekty 

Ľudské telo